b'\n_START_ARTICLE_\nJusuf Habibie\n_START_SECTION_\nBaggrund\n_START_PARAGRAPH_\nJusuf Habibis for\xc3\xa6ldre, Alwi Abdul Jalil Habibie, en agronom af gorontalalesisk etnicitet, og R. A. Tuti Marini Puspowardojo, af javanesisk adel fra Yogjakarta, m\xc3\xb8ttes da de studerte i Bogor. Habibies familie kommer fra Kabila, en landsby i den \xc3\xb8stlige del af provinsen Gorontalo. Han var det fjerde af otte b\xc3\xb8rn. Habibies far d\xc3\xb8de, da han var 14 \xc3\xa5r gammel._NEWLINE_Habibie var allerede i slutningen af sin ungdom bekendt af den senere pr\xc3\xa6sident Suharto. I 1954 fik han et studiestipendium til Tyskland og studerede luft- og rumfartsteknik ved RWTH Aachen. Han blev diplomingeni\xc3\xb8r i 1960 og fik en doktorgrad ved samme skole i 1965 med "summa cum laude". Han arbejdede i Messerschmitt-B\xc3\xb6lkow-Blohm og blev der en ledende ansat.\n_START_SECTION_\nPolitiker, minister, pr\xc3\xa6sident\n_START_PARAGRAPH_\nEfter hjemkomsten i 1974 blev han i 1978 udn\xc3\xa6vnt af Suharto til minister for forskning og teknologi og igangsatte, at en r\xc3\xa6kke moderne teknologier blev indf\xc3\xb8rt i Indonesien.(tyrkisk)_NEWLINE_Den 10. marts 1998 blev Habibie vicepr\xc3\xa6sident, og 21. maj 1998 blev han efter Suhartos afgang landets tredje pr\xc3\xa6sident efter, at landet fik sin uafh\xc3\xa6ngighed.\n_START_SECTION_\nSom pr\xc3\xa6sident\n_START_PARAGRAPH_\nHabibie igangsatte reformer, som skulle forandre det tidligere diktatur til et mere demokratisk styre. Han tillod fagforeninger, indf\xc3\xb8rte demokratiske valg og l\xc3\xb8slod politiske fanger. Hans beslutning om at tillade en folkeafstemning i \xc3\x98st-Timor om omr\xc3\xa5dets uafh\xc3\xa6ngighet kom overraskende b\xc3\xa5de p\xc3\xa5 de indonesiske v\xc3\xa6bnede styrker og p\xc3\xa5 internationale kritikere af okkupationen af \xc3\x98st-Timor, som var foreg\xc3\xa5et siden 1975 og kostede livet p\xc3\xa5 n\xc3\xa6r en fjerdedel af befolkningen i den tidligere portugisiske koloni._NEWLINE_Habibie bestemte, at man hurtigt m\xc3\xa5tte v\xc3\xa6lge mellem autonomi og fuld uafh\xc3\xa6ngighed for \xc3\x98st-Timor. I hans kabinet herskede der tillid til denne politik: Man fejlvurderede \xc3\xb8sttimoresernes stemning og bildte sig ind, at de ville foretr\xc3\xa6kke at forblive under Indonesien._NEWLINE_Det indonesisske milit\xc3\xa6re igangsatte trusselstiltag, tildels voldelige, i \xc3\x98st-Timor forud for afstemningen. Habibie afviste  internationale krav om, at en FN-styrke skulle s\xc3\xa6ttes ind i \xc3\x98st-Timor. Sikkerheden skulle angiveligt sikres af de indonesiske v\xc3\xa6bnede styrker. _NEWLINE_Da det blev et klart resultat af folkeafstemningen den 30. august 1999, at stemningen var for uafh\xc3\xa6ngighed, indledte de milit\xc3\xa6re en geng\xc3\xa6ldelsesaktion (Operasjon torden), som \xc3\xb8delagde meget af landet, fordrev 250.000 \xc3\xb8sttimoresere fra deres hjem, og kostede mellem 1.500 og 2.000 mennesker livet. F\xc3\xb8rst da b\xc3\xb8jede Habibie sig for det internationale pres og tillod en international fredsskabende styrke (INTERFET) at komme ind og genoprette freden. Generalmajor Peter Cosgrove fra Australien f\xc3\xb8rte kommandoen over INTERFET. INTERFET havde en styrke p\xc3\xa5 n\xc3\xa6r 10.000 mand, halvdelen af disse var australere. 21 andre lande bidrog med de resterende tropper, fx Norge bidrog med seks officerer til INTERFET. Landet var dermed under FN-forvaltning, men fik sin uafh\xc3\xa6ngighed i 2002._NEWLINE_Habibies demokratiske reformer \xc3\xb8gede ikke hans popularitet i befolkningen, og han havde ogs\xc3\xa5 problemer i forhold til de v\xc3\xa6bnede styrker. H\xc3\xa6rchefen Wiranto truede to dage f\xc3\xb8r Habibies beslutning om FN-styrker, at han med dette ville miste magten ved det statskup. Dette f\xc3\xb8rte til, at Habibie ikke l\xc3\xa6ngere \xc3\xb8nskede at stille op til genvalg som pr\xc3\xa6sident. Den 20. oktober blev han efterfulgt af Abdurrahman Wahid som pr\xc3\xa6sident, og denne fortsatte og videreudviklet demokratiprocessen._NEWLINE_Habibie d\xc3\xb8de p\xc3\xa5 milit\xc3\xa6rsygehuset Gatot Subroto i Jakarta den 11. september 2019.'